
	Parlamentul României

Camera Deputaţilor

Comisia pentru cultură, arte, mijloace de informare în masă
	


București, 

Nr. 4c-12/257/2020
BIROUL PERMANENT AL CAMEREI DEPUTAŢILOR

Vă înaintăm, alăturat, raportul Comisiei pentru cultură, arte, mijloace de informare în masă, asupra reexaminării Legii pentru declararea zilei de 4 iunie Ziua Tratatului de la Trianon, ca urmare a cererii formulată de Preşedintele României, transmisă cu adresa nr.  PL-x 521/2019/2020 şi înregistrată la Comisie cu nr. 4c-12/257/06.10.2020.
Prin obiectul de reglementare şi conţinutul său, Legea face parte din categoria legilor ordinare. 

	
	VICEPREŞEDINTE,

 Diana TUȘA


PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă


RAPORT  

asupra  Legii pentru declararea zilei de 4 iunie 
Ziua Tratatului de la Trianon (PLx 521/2019/2020)

În temeiul dispoziţiilor art. 137 din Regulamentul Camerei Deputaţilor, republicat, cu modificările şi completările ulterioare, Comisia pentru cultură, arte, mijloace de informare în masă a fost sesizată în vederea dezbaterii și întocmirii raportului asupra  Legii pentru declararea zilei de 4 iunie Ziua Tratatului de la Trianon, aflată în procedură de reexaminare, ca urmare a cererii Președintelui României, transmisă cu adresa nr. PL-x 521/2019/2020 în data de 6 octombrie 2020 şi înregistrată la Comisia pentru cultură, arte, mijloace de informare în masă cu nr. 4c-12/257/06.10.2020.

Legea supusă reexaminării are ca obiect de reglementare declararea zilei de 4 iunie Ziua Tratatului de la Trianon. Inițiativa legislativă prevede posibilitatea organizării, la nivel naţional şi local, de manifestări cultural-educative şi ştiinţifice consacrate conştientizării semnificaţiei şi importanţei Tratatului de la Trianon. În acest sens, autorităţile centrale şi locale, organizaţiile neguvernamentale şi reprezentanţii societăţii civile pot contribui la organizarea acţiunilor prin acordarea de sprijin material şi logistic. Totodată, Societatea Română de Radiodifuziune şi Societatea Română de Televiziune pot include în programele lor emisiuni culturale ori aspecte de la manifestările dedicate acestei sărbători.

Legea, adoptată de Parlamentul României, a fost transmisă spre promulgare Preşedintelui României la data de 19 mai 2020. În temeiul art. 77 alin. (2) din Constituţia României, republicată şi având în vedere competenţa exclusivă a Parlamentului, Preşedintele României a solicitat reexaminarea Legii pentru declararea zilei de 4 iunie Ziua Tratatului de la Trianon.


În motivarea cererii se arată că Legea trimisă la promulgare a generat numeroase critici, atât din partea experţilor, cât şi a organizaţiilor neguvemamentale. Reacţiile produse la nivelul societăţii civile, precum şi amploarea acestora au pus în evidenţă faptul că această lege, în forma adoptată de Parlament, nu a reprezentat rezultatul unui proces autentic şi consistent de consultare şi dezbatere publică. Din această perspectivă, în cererea de reexaminare se precizează că se impune reanalizarea Legii pentru declararea zilei de 4 iunie Ziua Tratatului de la Trianon, prin reluarea de către Parlament a întregului proces deliberativ asupra legii şi iniţierea unei largi analize şi consultări, în care sa fie implicaţi specialişti, istorici, cercetători, profesori, academicieni, instituţii de învăţământ, instituţii publice, reprezentanţi ai societăţii civile. Într-o ţară membră a Uniunii Europene, puternic ataşată de valorile şi principiile europene, deschiderea către dialog, abordarea matură a subiectelor ce riscă să genereze falii în societate, promovarea toleranţei şi a respectului faţă de demnitatea umană sunt pilonii pe care România trebuie să se bazeze în permanenţă.

Senatul, în calitate de primă Cameră sesizată, în şedinţa din 30 septembrie 2020, a adoptat un raport de respingere asupra cererii de reexaminare a Președintelui și admiterea Legii pentru declararea zilei de 4 iunie Ziua Tratatului de la Trianon, în forma trimisă la promulgare. 


Conform prevederilor art. 75 din Constituţia României, republicată, şi ale art.91 alin. (9) din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.

Comisia a dezbătut cererea de reexaminare a Legii în şedinţa din data de 28 octombrie 2020.
În ședința din 28 octombrie 2020, membrii Comisiei au analizat cererea de reexaminare și au hotărât, cu unanimitatea voturilor celor prezenți, adoptarea unui raport de respingere asupra cererii de reexaminare a Președintelui și admiterea legii în forma trimisă la promulgare. 


În urma dezbaterilor şi a opiniilor exprimate, Comisia pentru cultură, arte, mijloace de informare în masă propune plenului un raport de respingere asupra cererii de reexaminare a Președintelui și adoptarea Legii pentru declararea zilei de 4 iunie Ziua Tratatului de la Trianon, în forma trimisă la promulgare. 

Prin obiectul de reglementare şi conţinutul său, Legea face parte din categoria legilor ordinare. 

      VICEPREŞEDINTE,
                                   SECRETAR,


Diana TUȘA                                    Beatrice TUDOR

